open-index/open-wikipedia-markdown huggingface dataset:
Mark Madsen

**Mark Overgaard Madsen** (født 23. september 1984) er en dansk MMA-utøver og tidligere bryter som siden august 2019 har vært under kontrakt med MMA-arrangøren UFC, der han stiller i vektklassen lettvekt. 

## Bryting
Han konkurrerte i gresk-romersk stil i 74-kilosklassen. Madsen representerte landet sitt under Sommer-OL 2012 i London, der han ble utslått i omspillet. 

Han tok sølv under Sommer-OL 2016.

## MMA
Med seire i alle sine åtte kamper, møtte Madsen i sin første kamp i UFC italienske Danilo Belluardo. Madsen avgjorde kampen i første runde. Motstanderen hadde lite å stille opp med mot Madsens overveldende bryting og intensitet. 
Under stevnet *UFC 248* avholdt 7. mars 2020 beseiret han Austin Hubbard på dommeravgjørelse. De to første rundene dominerte Madsen igjen med sin overlegne bryting. Hubbard ble revet ned gjentatte ganger med en variasjon av teknikker, uten at Madsen var i stand til å følge opp med all verdens skade. I den siste runden ble Madsen tydelig sliten og måtte bruke sine siste krefter på å holde Hubbard på avstand de siste par minuttene.

Madsen var ubeseiret gjennom tolv kamper da den ti år yngre Grant Dawson stod framfor ham som motstander 6. november 2022. Bare tretten sekunder ut i første runde sendte Madsen en serie med slag som tvang Dawson i gulvet. Likevel klarte Dawson å snu situasjonen til sin fordel ved å angripe Madsens ben og tvinge kampen til gulvet. Derfra lykkes Dawson å avansere til en dominant posisjon på Madsens rygg hvor han låste seg fast med benene i et kroppstriangel rundt Madsens midje. Ett minutt ut i kampen ble Madsen tvunget til å tilbringe resten av runden med å forhindre motstanderen fra å feste en kvelning bakfra. Andre runde utspilte seg ikke veldig forskjellig fra første runde. Det ble tydeligere etter hvert som kampen pågikk at Madsen ikke hadde effektive mottrekk mot Dawsons strategi. Madsens bakgrunn fra gresk-romersk bryting gjorde ham ikke forberedt på motstanderens angrep mot nedre del av kroppen. Ikke bare ble Madsens bevegelsesfrihet hemmet av Dawsons gjentatte lave spark mot anklene, han hadde også vanskelig for å hindre Dawson fra å stupe ned og gripe et av benene hans. Som i første runde, fant Madsen seg i andre runde nok en gang i en situasjon hvor han i en stor del av runden ble dominert på gulvet. Da tredje og siste runde ble satt i gang, var Madsens eneste håp om seier å slå motstanderen i senk. Men Dawsons gjentatte lave spark stoppet ham først i å rykke framover, dernest også fra å holde seg stående. Skadeskutt ble Madsen nedkjempet av Dawson som med tre minutter gjenstående av runden tvang ham til å kapitulere med et solid kvelertak festet om halsen.

## MMA-meritter

## Referanser


## Eksterne lenker
*
Hadsund Huse

**Hadsund Huse** er en bydel i Hadsund, i Jylland i Danmark. Stedet har en befolkning på  innbyggere.

## Referanser


## Eksterne lenker
*
Edward Mørk

**Edward Bertrand Mørk** (1887&ndash;1962) var en norsk fagforeningsmann og politiker, tilknyttet Arbeiderpartiet. Han var i tre perioder mellom 1911 og 1917 formann for Norges Socialdemokratiske Ungdomsforbund. 

Mørk var utdannet boktrykker og typograf. 

Han ble med i Norges Socialdemokratiske Ungdomsforbund fra 1906, og ble forretningsfører i NSU fra 1909. Strengt tatt var han ønsket som formann, men hadde ikke tid på grunn av engasjement i fagforeningen. Han ble valgt til formann første gang på landsmøtet i 1911, da han satt en kort periode før Sverre Krogh tok over. Mørk ble på nytt formann ved landsmøtet i 1912, og satt til 1914, da Kyrre Grepp overtok formannsvervet. Mørk innledet sin tredje og siste periode som NSU-leder på landsmøtet i 1915, og var nå formann til Arvid G. Hansen tok over ved årsskiftet 1916–1917.

Mørk var formann i Oslo faglige samorganisasjon fra 1920 til 1932. Da ble han bestyrer ved Oslo arbeidskontor. Han var også medlem av LO-sekretariatet fra 1925 til 1927, og hadde en rekke kommunale verv.

I 1934 nedla han sine tillitsverv, og ble siden ekskludert fra Arbeiderpartiet. Dette skjedde i kjølvannet av den såkalte Mørk-Slåtto-saken, der det var fremmet beskyldninger om korrupsjon, og beskyldningene ikke ble mortifisert.

## Referanser
Gösta Sandberg

**Gösta Oskar Leonard «Knivsta» Sandberg** (født 6. august 1932 i Knivsta, død 27. april 2006 i Stockholm) var en svensk fotballspiller som deltok i de olympiske leker 1952 i Helsingfors.
       
Sandberg vant en olympisk bronsemedalje i fotball under Sommer-OL 1952 i Helsingfors. Han var med på det svenske laget som kom på tredjeplass i fotballturneringen bak Ungarn og Jugoslavia.  vant kvartfinalen med 3–1 over Østerrike men i semifinalen mot  tapte de med 0–6. I bronsefinalen beseiret de  med 2–0. Sandberg spilte fire kamper og scoret ett mål i turneringen.

Sandberg spilte 52 landskamper og scoret ti mål for  i perioden 1951–1961.

## OL-medaljer
* 1952  Helsingfors –  Bronse i fotball  Sverige

## Referanser


## Eksterne lenker
* 
* 
* 
*  Gösta Sandberg på Eu-Football.info
*  Gösta Sandberg på worldfootball.net
Haykel Achouri

**Haykel Achouri** (født 29. august 1984) er en tunisisk bryter som konkurrerer i gresk-romersk stil i 84-kilosklassen. Han representerte landet sitt under Sommer-OL 2012 i London, der han ble utslått i andre runde. 

Under Sommer-OL 2020 i Tokyo som ble arrangert i 2021, ble han utslått i første runde. 

## Referanser


## Eksterne lenker
*
Keitani Graham

**Keitani Graham** (født 1. februar 1980, død 6. desember 2012) var en mikronesisk bryter som konkurrerer i gresk-romersk stil i 84-kilosklassen. Han representerte landet sitt under Sommer-OL 2012 i London, der han ble utslått i første runde. Han døde bare noen måneder etter OL av et hjerteinfarkt.

## Referanser


## Eksterne lenker
*
Aenne Brauksiepe

**Aenne Brauksiepe**, født Engels, (født 23. februar 1912 i Duisburg, død 1. januar 1997 i Oelde) var en tysk politiker for CDU. Hun var fra 1968 til 1969 Tysklands familieminister.
## Referanser


## Eksterne lenker
* 
*
Abdul Rashid

**Lala Abdul Rashid** (født 1. juni 1922 i Rawalpindi, død 8. mars 1998 i Rawalpindi) var en pakistansk landhockeyspiller som deltok i de olympiske leker 1960 i Roma.

Rashid ble olympisk mester i landhockey under Sommer-OL 1960 i Roma. Han var med på det pakistanske laget som vant landhockeyturneringen. Pakistan vant kvartfinalen med 2-0 over Tyskland, i semifinalen slo de Storbritannia med 1-0 og i finalen beseiret de India med 1-0. Rashid spilte seks kamper i turneringen.

## OL-medaljer
* 1960  Roma -  **Gull** i landhockey  Pakistan

## Eksterne lenker
*
Shalva Gadabadze

**Shalva Gadabadze** (født 30. mai 1984) er en aserbajdsjansk bryter som konkurrerer i gresk-romersk stil i 96-kilosklassen. Han representerte landet sitt i Sommer-OL 2012 i London, der han ble tapte omkampen. 

## Referanser


## Eksterne lenker
*
Agnaldo

**Agnaldo Pinto de Moraes Júnior** (født 1994) er en brasiliansk fotballspiller som spiller for den albanske klubben KS Kastrioti Krujë. 

Han har tidligere spilt for den brasilianske klubben Desportivo Brasil.

Agnaldo ankom Molde på lån for en sesong i mars 2013. Agnaldos første kamp for Molde var i den norske cupens første runde mot Elnesvågen der han også scoret sitt første mål for klubben. Hans første ligakamp for Molde var mot Hønefoss 25. mai 2013 der han kom inn som innbytter for Josh Gatt. Agnaldo scoret sitt første seriemål for Molde i bortekampen mot Vålerenga 22. juni 2013.

## Meritter
**Molde FK**
* NM: (2) 2013, 2014
* Seriemester: (1) 2014

## Referanser


## Eksterne lenker
*
Eirik Hestad

**Eirik Hestad** (født 1995) er en norsk fotballspiller som spiller for .

Han fikk sin førstelagsdebut i europaligakampen mot Steaua București, uten å ha spilt for Molde i Tippeligaen. Tippeligadebuten kom mot Haugesund FK i september 2013.

## Meritter
**Molde FK**
* NM: (2) 2013, 2014
* Seriemester: (2) 2014, 2019

## Referanser


## Eksterne lenker
*
Habib Ali Kiddie

**Habib Ali Kiddie** (født 7. desember 1929 i Delhi, død 1987) var en pakistansk landhockeyspiller som deltok i De olympiske leker i 1960 i Roma.
   
Kiddie ble olympisk mester i landhockey under Sommer-OL i 1960 i Roma. Han var med på det pakistanske laget som vant landhockeyturneringen. Pakistan vant kvartfinalen 2–0 over Tyskland. I semifinalen slo de Storbritannia 1–0 og i finalen beseiret de India 1–0. Kiddie spilte fire kamper i turneringen.

Fire år tidligere, under Sommer-OL 1956 i Melbourne, vant han en sølvmedalje i landhockey. Pakistan vant semifinalen over Storbritannia 3–2, men tapte finalen mot India 0–1.

## OL-medaljer
* 1960  Roma -  **Gull** i landhockey  Pakistan
* 1956  Melbourne -  Sølv i landhockey  Pakistan

## Referanser


## Eksterne lenker
*
Subfossil

**Subfossil** (av latinens *sub*, «under», og *fossilis*, «oppgravd») er ben og vekstdeler som bare delvis er blitt forvandlet til fossil. Iblant kan det være levninger etter organismer som finnes enn i dag, men det kan også være helt utdødde arter.

I forskningen er subfossiler svært takknemlige å arbeide med, blant annet fordi

* det kan være mulig med radiokarbondatering (karbon 14-datering);
* det kan være mulig å finne DNA-sekvenser;
* det kan være mulig å foreta andre biomolekulære undersøkelser (proteiner og annet);
* det kan være mulig å finne informasjon om paleomiljø og andre miljøbetingelser på aktuell tid og omgivelse.

Som eksempel på givende forskning på subfossiler kan nevnes både mesozoikumtidsfunn (svært sjeldne, skjøre og derfor heftig omdiskuterte)  og især de langt mer vanlige kvartærtidsfunn - av fjærmyggens ansiktskapsler, og deler av muslingkreps, kiselalger og poredyr. Det kan også sies om subfossiler av halvaper fra nordøstlige Madagaskar, palaeopropithecus fra samme miljø, og sylviornis neocaledoniae fra Ny-Caledonia.

## Referanser
Abdelrahman El-Trabely

**Abdelrahman Yahia Abdulsalam Muhammad El-Trabily** (født 7. september 1989 i Port Said, død 19. august 2013) var en egyptisk bryter som konkurrerte i gresk-romersk stil i 120-kilosklassen. Han representerte landet sitt under Sommer-OL 2012 i London, der han ble utslått i omspillet. I 2013 ble han skutt i opptøyene i Egypt.

## Referanser


## Eksterne lenker
*
Ioseb Chugoshvili

**Ioseb Chugoshvili**, belarusisk Іосіф чугашвілі - *Iosif Tsjuhasjvili* (født 29. juli 1986) er en belarusisk bryter som konkurrerer i gresk-romersk stil i 120-kilosklassen. Han representerte landet sitt under Sommer-OL 2012 i London, der han ble utslått i omspillet. 

## Referanser


## Eksterne lenker
*
Muminjon Abdullaev

**Muminjon Abdullaev** (født 24. desember 1989) er en usbekisk bryter som konkurrerer i gresk-romersk stil i 120-kilosklassen. Han representerte landet sitt under Sommer-OL 2012 i London, der han ble utslått i andre runde. 

Under Sommer-OL 2020 i Tokyo som ble arrangert i 2021, ble han utslått i kvartfinalen. 

## Referanser


## Eksterne lenker
*
Nicoya

**Nicoya** er en by og administrasjonssentrum i kantonen Nicoya i provinsen Guanacaste i Costa Rica. Distriktet Nicoya hadde 24&nbsp;833 innbyggere i 2011. Den er dermed provinsens nest mest folkerike by, etter Liberia.

Nicoya er bygd i kolonial stil. Byen er et knutepunkt for bussene som går til Nicoyahalvøyas strender og nasjonalparker.

Nicoya er en av byene med høyest forventa levealder i verden.

## Referanser
Maroi Mezien

**Maroi Mezien** (født 28. oktober 1988) er en tunisisk bryter som konkurrerer i fri stil i 48-kilosklassen. Hun representerte landet sitt under Sommer-OL 2012 i London, der hun ble utslått i omspillet. 

## Referanser


## Eksterne lenker
*
Liberia (kanton)

**Liberia** er en kanton i provinsen Guanacaste i Costa Rica. Kantonen hadde 62&nbsp;987 innbyggere i 2011, og et areal på 1333,68 km². Administrasjonssenteret er byen Liberia, hvor størsteparten av kantonens innbyggere bor.

Kantonen omfatter også ei strekning langs stillehavskysten, med buktene Bahía Naranjo og Bahía Culebra, hvor strandstedene Playa Naranjo og Puerto Culebra ligger.

## Distrikter
Kantonen Liberia er delt inn i fem distrikter:
*Liberia
*Cañas Dulces
*Mayorga
*Nacascolo
*Curubandé

## Referanser


## Eksterne lenker
*
Santa Cruz (kanton)

**Santa Cruz** er navnet på flere kantoner:
*Santa Cruz (costaricansk kanton), i provinsen Guanacaste i Costa Rica
*Santa Cruz (ecuadoriansk kanton), på Galápagosøyene i Ecuador
Kitamiobservatoriet

**Kitamiobservatoriet** er et astronomisk observatorium i Kitami på Hokkaido, Japan. Dets observasjonskode er 400.

Amatørastronomene Atsushi Takahashi og Kazuo Watanabe oppdaget svært mange asteroider der. Per 2012 har 680 oppdagelser blitt gjort ved Kitami.

## Referanser
Sündeviin Byambatseren

**Sündeviin Byambatseren** (født 24. mars 1990) er en mongolsk bryter som konkurrerer i fristil i 55-kilosklassen. Hun representerte landet sitt under Sommer-OL 2012 i London, der hun ble utslått i første runde. 

## Referanser


## Eksterne lenker
*
Julija Tkatsj

**Julіja Anatolіїvna Tkatsj** (født **Ostaptsjuk**; 26. september 1989) er en ukrainsk bryter som konkurrerer i fri stil i 63-kilosklassen. Hun representerte landet sitt under Sommer-OL 2012 i London, der hun ble utslått i kvartfinalen. 

## Referanser


## Eksterne lenker
*
Katerina Vidiaux

**Katerina Vidiaux** (født 9. juni 1987) er en cubansk bryter som konkurrerer i fri stil i 63-kilosklassen. Hun representerte landet sitt i Sommer-OL 2012 i London, der hun ble utslått i andre runde. 

## Referanser


## Eksterne lenker
*
Feline Satisfaction

**Feline Satisfaction** er et jazzband fra Bergen etablert i 2012, med musikk inspirert av latinjazz, funk, jazzfusion og progrock.

Bandet består av Petter Dalane (gitar), Jakob Sønnesyn (bass), Aleksander Næs (trommer) og Askjell Solstrand (keyboard). I 2013 slapp Feline Satisfaction singelen *Nuclear Jazz Fusion* og spilte en rekke konserter i Bergen, blant annet to julekonserter til inntekt for Dyrebeskyttelsen.

## Biografi
I 2012 startet gitarist Petter Dalane planleggingen av et fusionprosjekt. Sammen med trommeslager Aleksander Næs startet letingen etter keyboardist og bassist. Etter en stund ble Askjell Solstrand rekruttert, og han anbefalte Jakob Sønnesyn, som like etter ble med.

Høsten 2012 spilte bandet inn deres første singel *Nuclear Jazz Fusion*. Singelen ble sluppet i april 2013.

## Kilder
*Vaskeekte Pusegutter - *Bergensavisen*
*Feline Satisfaction på facebook.com
Tilarán

**Tilarán** er en by og administrasjonssentrum i kantonen Tilarán i provinsen Guanacaste i Costa Rica. Distriktet Tilarán hadde 8&nbsp;677 innbyggere i 2011.

## Referanser
Ebolowianus

* Se systematisk inndeling

***Ebolowianus*** er en slekt av biller som hører til gruppen hornbiller i familien skarabider (Scarabaeidae). Slekten omfatter bare én art, *Ebolowianus mirei*.

## Utseende

## Utbredelse
Slekten er utbredt i Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini 
******* Slekten *Ebolowianus* Dechambre, 1979
******** *[[Ebolowianus mirei]]* Dechambre, 1979

## Eksterne lenker
*
Gunnar Sand

**Gunnar Sand** (født 9. august 1909 i Trondheim, død 28. desember 1983) var en norsk politiker (Arbeiderpartiet). Han var formann for Arbeidernes Ungdomsfylking fra 1934 til 1945.

Sand jobbet som postbud, og var organisert i Norsk Postforbund.

Han meldte seg inn i DNA i 1925, og var formann for Trondheims arbeiderungdomslag i årene 1928–1929 og 1931–1932. 
Sand var viseformann i Trøndelag Distriktslag av AUF 1926–1927 og 1929–1931, og formann 1931–1934.

Han ble medlem av AUFs landsstyre i 1932 og jobbet som midlertidig sekretær ved fylkingens kontor i 1934. På landsmøtet dette året ble han valgt til AUF-formann. Han ble gjenvalgt på det kommende landsmøtet i 1937, og satt i posisjonen da krigen kom til Norge. Fra årsskiftet 1939-1940 var han også sekretær i Oslo Arbeiderparti.

Han ble arrestert 5. september 1940 og satt på Møllergata 19 til han slapp ut 19. november samme året. Han flyktet til Sverige, og ledet AUF-arbeidsutvalget som ble etablert der i 1943.

Etter krigen tok Trygve Bratteli over som AUF-formann, men Sand fortsatte i styret fram til landsmøtet i 1946.

Etter frigjøringen jobbet han som redaktør i *[[Telemarksavisa|Telemark Arbeiderblad]]*, før han begynte som sekretær på DNAs kontor. Han var senere også generalsekretær i organisasjonen Folk og Forsvar, og ledet Venner av Israel i Norsk Arbeiderbevegelse (VINA).

## Bibliografi
* *Den sosialistiske ungdomsbevegelse i Trøndelag gjennom 20 år* (sammen med Tr. Dyrendahl), 1933

## Referanser
Metanastes

* Se systematisk inndeling

***Metanastes*** er en slekt av biller som hører til familien skarabider (Scarabaeidae). Denne slekten blir regnet til underfamilien hornbiller (Dynastinae).

## Utseende
Middelsstore (ca. 10 millimeter), blankt svarte hornbiller. Disse artene mangler horn på hodet og pronotum. Dekkvingene har markerte punktrader.

## Levevis
Larvene lever i jorda der de spiser råtnende plantemateriale.

## Utbredelse
Slekten har fem arter i Australia og én som også forekommer i Sørøst-Asia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini Mulsant, 1842 
******* Slekten *Metanastes* Arrow, 1911
******** *[[Metanastes australis]]* (Fauvel, 1862)
******** *[[Metanastes bicornis]]* Lea, 1919
********* *[[Metanastes bicornis bicornis]]* Lea, 1919
********* *[[Metanastes bicornis papua]]* Endrödi, 1971
******** *[[Metanastes irregularis]]* (MacLeay, 1871)
******** *[[Metanastes picipes]]* (MacLeay, 1871)
******** *[[Metanastes vulgivagus]]* (Olliff, 1889)

## Kilder

* Dynastidae du monde- sjekkliste over artene 

## Eksterne lenker
* 
* Bilde av ''Metanastes vulgivagus''
Maria Prytz

**Maria Prytz** (født 18. oktober 1976 i Sveg) er en svensk curlingspiller. Hun skal sette fjerdesteiner under curlingturneringen under Vinter-OL 2014 i Sotsji.

## Karriere
Prytz startet sin internasjonale karriere som reserve for Margaretha Lindahls lag i junior-VM i curling i 1994 og 1995. Sverige vant der henholdsvis  bronse- og sølvmedalje. Hun deltok i junior-VM igjen i 1997, denne gangen satte hun fjerdesteiner for Margaretha Sigfridsson. Laget vant sølvmedalje. Prytz var også med da Sverige tok bronse i junior-VM i 1998, denne gangen satte hun tredjesteiner for Matila Mattsson.

Etter juniorer-VM gikk Prytz tilbake til å være reserve for Lindahl og var med da laget vant en sølvmedalje Curling-EM 1999. Hun sluttet seg så til Anette Norbergs lag, også der som reserve. På dette laget var hun med å vinne gullmedaljer i Curling-EM 2003 og 2007, en sølvmedalje på Curling-VM 2001 og en bronsemedalje i Curling-VM 2003.

Etter hennes periode som Norbergs reserve satte Prytz en periode tredjesteiner på Stina Viktorssons lag. De opplevde ikke særlig suksesas, og hun gikk tilbake til å spille med Sigfridsson igjen. Der gikk hun tilbake til å sette sistesteiner for laget. Dette laget vant en sølvmedalje på Curling-EM 2011.

## Referanser


## Eksterne lenker
*
66 år

**«66 år»** er en sang opprinnelig komponert av Udo Jürgens med tysk tekst av Wolfgang Hofer som ble spilt inn og gitt ut på albumet *[[Vi lever (album)|Vi lever]]* med Wenche Myhre i 1983. Den norske teksten er skrevet av Ole Paus. Den tyske originalversjonen har tittelen *Mit 66 Jahren.*

I 2001 spilte hun inn sangen på nytt og ga den ut på albumet *[[Du og jeg og vi to! (album)|Du og jeg og vi to!]]* På albumet ble sangen kalt *Seksogseksti*.

Sangen ble spilt inn igjen i 2004 og gitt ut på singel. På singelen ble sangen kalt *66*. Sangen ble gitt ut på albumet *[[50 beste gjennom 50 år]]* senere samme år. Med seg på innspillingen har Wenche med seg Thomas Numme og Harald Rønneberg, under navnet «The Rocks».

I TV-programmet *[[Hver gang vi møtes]]* har sangen blitt sunget av Jørn Hoel.
Love Songs (Tina Turner)

***Love Songs*** er det åttende samlealbumet til Tina Turner som ble gitt ut i 2014. Albumet kom på 3.-plass i Ungarn, 11.-plass i Irland, 14.-plass i Portugal, 22.-plass i Skottland, 24.-plass i Polen, 30.-plass i Storbritannia, Sveits og Tsjekkia, 56.-plass i Tyskland, 88.-plass i Spania, 107.-plass på *Ultratop Flanders* i Belgia og 134.-plass på *Ultratop Wallonia* i Belgia.

## Sporliste

# «The Best» (Holly Knight og Mike Chapman) - 4.10
# «I Don't Wanna Lose You» (Albert Hammond og Graham Lyle) - 4.18
# «Let's Stay Together» (Al Green, William Mitchell og Al Jackson) - 3.37
# «What's Love Got to Do with It» (Terry Britten og Graham Lyle) - 3.49
# «Missing You» (Mark Leonard, John Waite og Charles Sandford) - 4.03
# «Private Dancer (Mark Knopfler) - 4.00
# «Two People» (Terry Britten og Graham Lyle) - 4.10
# «Look Me in the Heart» (Billy Steinberg og Tom Kelly) - 3.42
# «Way of the World» (Albert Hammond og Graham Lyle] - 4.24
# «Why Must We Wait Until Tonight» (Bryan Adams og Robert John Lange) - 4.30
# «Falling» (Tim Fraser og Sol Connell) - 4.20
# «I Want You Near Me» (Terry Britten og Graham Lyle) - 3.52
# «Be Tender with Me Baby» (Albert Hammond og Holly Knight) - 4.16
# «Don't Leave Me This Way» (Paul Barry, Brian Rawling og Mark Taylor) - 4.20
# «I Don't Wanna Fight» (Steve Duberry, Lulu Freida og Billy Lawrie) - 4.25
# «Whatever You Need» (Harriet Roberts og Russell Courtenay) - 4.37
# «When the Heartache Is Over» (Graham Stack og John Reid) - 3.34
# «River Deep – Mountain High» (Jeff Barry, Phil Spector og Ellie Greenwich) - 3.40

## Referanser


## Eksterne lenker
*
Brager Konfeksjonsfabrikk

**Brager Konfeksjonsfabrikk** var en norsk tekstilbedrift som produserte dame- og sportsklær. Bedriften ble etablert i Oslo i 1934, og i 1953 ble en avdeling etablert på Narverød ved Tønsberg.

Avdelingen i Tønsberg startet opp med sju ansatte, men økte bemanningen til 50 året etter og videre til 90 i 1959. 

Brager Konfeksjonsfabrikk la ned virksomheten i 1983.

## Referanser
Egil Storeide

**Egil Normann Storeide** (født 24. oktober 1940 i Västerås i Sverige, død 21. desember 2013) var en norsk bildekunstner og scenograf.

Storeide var på 1970-tallet aktiv i kunstnerkollektivet Gras. Han var også formann i Unge Kunstneres Samfund i årene 1976 til 1978.

Han var dekoratør på en rekke kjente norske filmer, herunder *[[Rallarblod]]*, *[[Arven (film 1979)|Arven]]*, *[[Liten Ida]]*, *[[Kvitebjørn kong Valemon]]*, *[[Kjærlighetens kjøtere]]* og *[[Reprise (film)|Reprise]]*. Han hadde scenografien på Unni Straumes *[[Drømspel]]* (en filmatisering av August Strindbergs *[[Ett drömspel]]*) og på Knut Erik Jensens trilogi *[[Stella Polaris (film)|Stella Polaris]]*, *[[Brent av frost]]* og *[[Når mørket er forbi]]*.

## Referanser
Eusko Abertzale Ekintza

**Eusko Abertzale Ekintza** (spansk: *Acción Nacionalista Vasca*), **EAE-ANV**, er et baskisk nasjonalistparti. Partiet ble grunnlagt i 1930 og var det første baskiske nasjonalistpartiet med sosialistisk prorgam. 16. september 2008 ble partiet forbudt av spansk høyesterett på grunn av angivelige bånd til den væpnede separatistorganisasjonen ETA. Forbudet ble anket til Den europeiske menneskerettsdomstolen, som opprettholdt spanske myndigheters avgjørelse.

## Historie
EAE-ANV ble grunnlagt i 1930 av baskiske nasjonalister som ikke delte det kristenkonservative EAJ-PNVs ideologi. Partiets sympatisører var i hovedsak urban middelklasse. Under Den andre spanske republikken var partiet alliert med de republikanske partiene, og tok del i Frente Popular i 1936, samt i på republikansk side i Den spanske borgerkrig.

Partiet var representert i Den baskiske eksilregjering fra 1936 til 1979. I Den spanske republikanske eksilregjering var EAE-ANV representert ved minister Tomás Bilbao fra 1938 til 1946. Etter Francos død, stilte partiet til valg i Bizkaia og Gipuzkoa i 1977. Resultatet ble 0.64% av det totale stemmetallet i Baskerland.

Senere har EAE-ANV tatt del i Den baskiske nasjonale frigjøringsbevegelsens valgplattformer. Partiet valgte å ikke gå inn i Herri Batasuna da dette partiet ble stiftet i 1978. Etter at etterfølgeren Batasuna ble forbudt i 2002, gikk mange av partiets medlemmer og kandidater over til EAE-ANV i forkant av det spanske lokalvalget i 2007. Omtrent halvparten av EAE-ANVs lister ved dette valget ble erklært ulovlige, fordi kandidatene tidligere hadde stilt til valg for Batasuna, til tross for at Batasuna var et lovlig parti da disse kandidatene stilte for dem. Spanske myndigheter hevdet etterfølgende at EAE-ANV fungerte som et dekke for et forbudt parti. Dette ledet til forbudet mot EAE-ANV i 2008.

## Se også
*EHAK-PCTV
*Den baskiske nasjonale frigjøringsbevegelsen

## Referanser


## Eksterne lenker
*
Cynthia Vescan

**Cynthia Vescan** (født 7. februar 1992) er en fransk bryter som konkurrerer i fri stil i 72-kilosklassen. Hun representerte landet sitt under Sommer-OL 2012 i London, der hun ble utslått i andre runde. 

## Referanser


## Eksterne lenker
*
Myntverket i Rethwisch

**Myntverket i Rethwisch** var et myntverk i Rethwisch (i dagens Stormarn i Schleswig-Holstein) på 1700-tallet, eid av en sideslekt av hertugene av Holstein.

Myntverket lå i det tidligere residensslottet til Rethwisch-sidelinjen av hertugene av Schleswig-Holstein-Plön. Denne slektslinjen døde ut i 1729 med byggherrens sønn, Johan Adolf, og slottet ble overtatt av hovedlinjen av slekten. Allerede på denne tiden ble slottet brukt til myntpreging. Under syvårskrigen ble det preget mynter til krigsfinansiering. Etter at også Plön-linjen døde ut ble, slottet overtatt av den danske kongen. Store deler av inventaret ble solgt i 1771–72. En kort periode 1769–1770 ble slottet brukt som filial av Den Kgl. Mønt i København. Myntverket i Altona, som betjente hertugdømmene Schleswig og Holstein samt Danmark-Norge var da ikke ferdigstilt. Ettersom den danske kongen hadde innkjøpt en større mengde sølv i Hamburg, ble myntproduksjon satt i gang i nærliggende Rethwisch. Myntmester var da Hans Schierven Knoph. I 1770- og 1780-årene ble slottet og myntverket revet.

## Under syvårskrigen
Ved utbruddet av syvårskrigen tilhørte slottet hertug Friedrich Karl av Schleswig-Holstein-Sonderburg-Plön. På den ene siden stod Preussen og dets allierte (Huset Hannover i England), på den andre siden Sachsen og Østerrike.

Myntverket ble under krigen brukt til fremstilling av mynt til krigsfinansiering som skulle gi produsentene en illegitim seigniorage. Dels profitterte private interesser i Hamburg og Berlin og dels den prøyssiske stat på denne aktiviteten. Mot slutten av krigen var Heinrich Carl von Schimmelmann involvert i foretagendet. Han var tidlig i 1761 prøyssisk hærleverandør og edelmetall og -mynthandler i Hamburg. Han arbeidet for å bryte monopolet på myntpreging for Preussen, et monopol gitt bankhuset *Ephraim und Itzig* i Berlin. Dette bankhuset var navngitt etter Veitel Heine Ephraim og Daniel Itzig.

Virksomheten i Retwisch ble formelt drevet av en ansatt i bank- og handelshuset *[[Seyler & Tillemann]]* i Hamburg, som var Schimmelmanns forretningspartnere. Myntverket kjøpte blant annet tillatelse av fyrsten av Anhalt-Zerbst til å benytte Anhalt-Zerbsts myntstempel. Ukentlig ble fire transporter med mynt sendt via Hamburg til Mellom-Tyskland. Bare fra 12. januar til 19. februar 1761 leverte Seyler og Tillemann mynter pålydende 187&nbsp;000 daler. Da myntverket ble overtatt av danskekongen, betalte Ephraim kongen 250&nbsp;000 daler for å stenge myntverket.

1761–62 var Georg Anton Schröder myntmester i Rethwisch.

## Referanser
Henry E. Holt

**Henry E. Holt** (født 1929) er en amerikansk astronom, og oppdager av en rekke asteroider. Han her også med-oppdager av de periodiske kometene 121P/Shoemaker-Holt, 127P/Holt-Olmstead og 128P/Shoemaker-Holt.

Holt har også arbeidet som en planetolog ved United States Geological Survey og Northern Arizona University. På 1960-tallet studerte han måneoverflatens fotometriske egenskaper som en del av Surveyor- og Apollo-programmet.

Asteroiden 4435 Holt er oppkalt etter ham.

## Referanser


## Eksterne lenker

* Archive of Astronomy Questions and Answers
* cometography.com
Solheim skole (Ramnes)

**Solheim skole** (også kalt **Jerpetjønn skole**) var en folkeskole på Jerpetjønn i daværende Ramnes kommune i Vestfold. Skolen ble etablert i 1910 og tok da over elevene fra Fjerklepp og Skjeggerød. Den ble nedlagt i 1965 da Ramnes skole åpnet.

## Referanser
Johan Anton Wolff Grip

**Johan Anton Wolff Grip** (født 30. april 1844 i Bergen, død 31. mars 1922) var en norsk diplomat.

## Liv og virke
### Bakgrunn
Han var sønn av  kjøpmann og russisk visekonsul i Bergen, han Rolf Olsen Grip (1812–1883) og Charlotte Amalie Wolff (1816–1906).  Han tok examen artium fra Bergen Lærde Skole og cand.jur. i 1866 fra Det Kongelige Frederiks Universitet i Kristiania.

### Karriere
Han fikk han i Utenriksdepartementet som 2. sekretær i 1868.  Fra 1872 var han sekretær ved den svensk-norske legasjon i Washington, fra 1875 ved legasjonen i Berlin.  Fra 1877 var han også kammerherre ved Det kongelige hoff, en ære av mer formell art enn en praktisk arbeidsoppgave.  Fra 1880 var han ved legasjonen i Wien.

I 1882 var han kongens utsending med barken «Beta» til Sandwichøyene (''Hawaii''). Han kartla hvorvidt her fantes nordmenn som arbeidet på sukkerplantasjene under slavekår. Det gjorde det ikke. I 1883 var han på ny tur jorden rundt, innom Japan, India og Suezkanalen. Så gikk det til at han i 1884 kunne utgi boken *Rundt om jorden*.

I 1883 gikk han også til legasjonen i London, og året efter, i april 1884, til legasjonen i Madrid som *ministre plénipotentiaire*. Fra 1889 var han den svensk-norske minister (*envoyé extraordinaire og ministre plénipotentiaire*) til USA, stasjonert i Washington der han også var generalkonsul. I januar 1906 ble han svensk statsborger og fortsatte som sendemann til september 1906 da han returnerte.

I 1911 sluttet han og flyttet fra Sverige til Sveits der han var bosatt i La Tour-de-Peilz ved Genèvesjøen da han døde ugift i mars 1922.  Han hadde rukket å få med seg en St. Olavs Orden av 1. klasse, og blitt storkar av Nordstjerneordenen. Senere fikk han også den spanske Karl IIIs orden, den østerrikske Jernkroneordenen, den venezuelanske Frigjørerens orden, danske Dannebrogordenen og enda flere.

## Referanser
Liste over norske deltakere i Tour de France

Dette er en liste over **norske deltakere i [[Tour de France]]**. Totalt 31 (pr. 2025) norske ryttere har startet i rittet, som regnes som den største av de tre Grand Tours i sykkel. Edvald Boasson-Hagen har flest deltakelser (13) og Thor Hushovd har flest etappeseire (10). Beste sammenlagtresultat står Tobias Halland Johannessen for med sin 6.-plass i 2025. Flest nordmenn på startstreken var det i 2023 og 2025, med åtte.

## Deltakere sortert på navn

## Liste over deltakere, år for år

## Referanser


## Kilder
*Nordmenn i Tour de France, TV2, 23. juni 2017
Jürgen Fuchs

**Jürgen Fuchs** (født 19. desember 1950 i Reichenbach im Vogtland i Thüringen, Øst-Tyskland, død 9. mai 1999). Han var en del av dissidentbevegelsen i Den tyske demokratiske republikk (Øst-Tyskland), forfatter og utdannet sosialpsykolog. Hans protester mot sosialismen slik den hadde utviklet seg i 1970-årene, og hans vennskap med dissidentene Robert Havemann og Wolf Biermann, førte han i 1976 i fengselet Hohenschönhausen. I 1977 ble han frikjøpt av Forbundsrepublikken Tyskland (Vest-Tyskland).

Han bodde i Berlin frem til sin død i 1999, hvor han arbeidet som psykolog og utga en rekke bøker: diktsamlinger, skjønnlitterære verk og sakprosa.

Han regnes av Stiftung Orte der deutschen Demokratiegeschichte blant de viktigste personer som i løpet av de siste 200 år, har bidratt til dannelsen av demokratiet i Tyskland.

## Se også

* Det tyske demokratiets pionerer

## Referanser


## Eksterne lenker
* 
*
Xinyuan

**Xinyuan** eller **Künes** (kinesisk: 新源县; pinyin: *Xīnyuán Xiàn*; uigursk: كۈنەس ناھىيىسى / *Künes Nahiyisi*) er et fylke i prefekturet Ili i den autonome region Xinjiang i Folkerepublikken Kina.

Befolkningen var på  innbyggere i 1999.

Andre navneformer og romaniseringer på fylket er Hsin-yuan, Kunes og Hsin-yüan.

## Referanser


## Eksterne lenker
* Tysk nettside om fylket Künes
Euskal Herriko Alderdi Sozialista

**Euskal Herriko Alderdi Sozialista** (spansk: *Partido Socialista del País Vasco*), **EHAS**, var et baskisk nasjonalistparti som eksisterte fra 1975 til 1981. 

## Historie

EHAS ble stiftet i november 1975 etter en sammenslåing av spanske Eusko Alderdi Sozialista (EAS) og franske Herriko Alderdi Sozialista (HAS). Det ble det første baskiske nasjonalistpartiet som var aktive både på spansk side (Hegoalde) og på fransk side (Iparralde) av Baskerland. Partiet ga ut et trespråklig (baskisk, kastiljansk og fransk) månedsmagasin ved navn Euskaldunak.

I Hegoalde ble partiet oppløst til fordel for stiftelsen av Herri Alderdi Sozialista Iraultzailea (HASI) i 1977. I Iparralde ble EHAS oppløst i 1981. Partiet var medlem av Koordinadora Abertzale Sozialista.

## Se også
*Den baskiske nasjonale frigjøringsbevegelsen

## Referanser
Vesterelva (Fredrikstad)

**Vesterelva** er et av Glommas to elveløp gjennom Fredrikstad kommune i Østfold fylke, som munner ut i Oslofjorden. I Glommas nedre løp deles elven ved øyene Isegran og Kråkerøy, hvorav hovedløpet går langs østsiden av Kråkerøy, se Østerelva. Sideløpet går nordenfor og deretter langs vestsiden av Kråkerøy, kalt Vesterelva.

Sommeren 2014 ble det observert delfiner i Vesterelva.

## Referanser
Vivestad skole

**Vivestad skole** var en folkeskole i Vivestad i daværende Ramnes kommune i Vestfold. Den opprinnelige skolen ble etablert ca. 1878. Da kirken brant i 1911, ble det bestemt at skolen lå for nær kirken, og den gamle skolen ble revet i 1912 da de nye skolebygningene på Trudvang ble tatt i bruk. Skolen ble nedlagt i 1965, og elevene ble da flyttet til Høyjord skole i nabokommunen.

## Referanser


## Eksterne lenker
* Vivestad skole på Google StreetView
Oizumiobservatoriet

**Ōizumiobservatoriet** er et privat astronomisk observatorium i Ōizumi i Gunmaprefekturet, Japan. Dets observasjonskode er 401.

Amatørastronomen Takao Kobayashi har gjort svært mange av sine oppdagelser av småplaneter ved observatoriet. Siden dets grunnleggelse har omkring 1200 asteroider og deres posisjoner blitt oppdaget ved observatoriet ved å bruke et 250 mm teleskop.

## Litteratur
*Schmadel, Lutz D. (2003). *Dictionary of Minor Planet Names*. ISBN 3-540-00238-3
Brår skole

**Brår skole** var en folkeskole i daværende Ramnes kommune i Vestfold. Den første skolen ble startet i 1896. En ny bygning ble tatt i bruk i 1953. Skolen ble nedlagt i 1965 da Ramnes skole åpnet. Lokalene ble deretter benyttet som Framhaldsskole fram til 1968.

## Referanser
Volker Rühe

**Volker Rühe** (født 25. september 1942 i Hamburg) er en tysk politiker (CDU). Han var fra 1989 til 1992 generalsekretær i CDU og fra 1992 til 1998 Tysklands forsvarsminister.

## Referanser


## Eksterne lenker
* 
* Biografi på Forbundsdagens internettside
*
Litle Tverråga

**Litle Tverråga** er en liten sideelv i til Sjønståelva i Fauske kommune, Nordland, og del av Sulitjelmavassdraget. Elva har sin opprinnelse fra Sålberget, sør for Sjønstådalen.

Littj Tverråga danner en fossen kjent som Slipsknuten.

Det er i 2013 søkt konsesjon for utbygging av Kvannelva og Littj Tverråga som vil utnytte et fall på 490 m i de to elvene.  Littj Tverråga og en mindre bekk er planlagt overført til Kvannelva. Inntakene vil ligge 570 moh. Kraftverket er planlagt med en installert effekt på ca. 5,1 MW. Etter planene vil årsproduksjon være på 15 GWh. Utbyggingen vil føre til redusert vannføring på en 1450 m lang strekning i Kvannelva og en 2000 m lang strekning i Littj Tverråga. Det er planlagt minstevannføring på 50 l/s i Littj Tverråga og 31 l/s i Kvannelva sommerstid, og ingen minstevannføring vinterstid. I konsesjonssøknaden er tiltaket beskrevet som middels til stor negativ konsekvens for landskap og som ubetydelig for kulturminner/kulturmiljø, landbruk og vannkvalitet etc.

## Referanser
Seylersche Schauspiel-Gesellschaft

**Seylersche Schauspiel-Gesellschaft** var en teatertrupp grunnlagt i 1769 av Abel Seyler, en sveitsiskfødt tidligere bankier som senere ble «den ledende støtte for tysk teater» i sin levetid. Det ble en av de mest berømte vandrende teatertrupper og operaensembler i Europa på 1700-tallet, og bestod av noen av Tysklands ledende skuespillere, dramatikere og komponister.

Det var en videreføring av «Hamburgs nasjonalteater», *[[Hamburgische Entreprise]]*, et forsøk i regi av Seyler og hans kompanjonger på å etablere et tysk nasjonalteater med Ludvig Holbergs Kongelige Teater i København som forbilde, og med Gotthold Ephraim Lessing som dramaturg.

Seyler-kompaniet hadde rundt 60 medlemmer, herunder orkester, ballett, husdramatikere og scenedesignere. Fra kort etter opprettelsen i 1769 fikk kompaniet kontrakt med hoffet i Hannover på å spille ved hoffet og andre steder i kurfyrstedømmet, og Seyler ble utnevnt til «direktør for de kongelige og kurfyrstelige hoffskuespillere». Senere spilte teatertruppen ved slottsteateret i Weimar, invitert av Anna Amalie av Sachsen-Weimar-Eisenach. Kompaniet hadde en viktig rolle i utviklingen av tysk opera på slutten av 1700-tallet og mange kjente verk ble opprinnelig skrevet for og urfremført av Seyler-kompaniet, herunder skuespillet *[[Sturm und Drang (skuespill)|Sturm und Drang]]* som gav navnet til perioden Sturm und Drang. Friedrich Maximilian Klinger, en barndomsvenn av Goethe, var da knyttet til Seyler-kompaniet som husdramaturg.

I 1789 utgav Abel Seylers ektefelle, den kjente skuespilleren Friederike Sophie Seyler, syngespillet *[[Hüon und Amande]]*, som kort etter ble plagiert av Emanuel Schikaneders teatertrupp. Librettoen til operaen *[[Tryllefløyten]]* bygget også i stor grad på den plagierte versjonen av *Hüon und Amande*.

I 1770 måtte Seylers svoger, naturforskeren J.G.R. Andreae, motvillig redde teatertruppen fra konkurs.

## Personer tilknyttet Seylersche Schauspiel-Gesellschaft

Fil:Sophie Friederike Hensel.jpg|Skuespilleren Friederike Sophie Seyler
File:Anton Graff 004.jpg|Skuespilleren Konrad Ekhof
File:Friedrich Maximilian von Klinger.jpg|Dramatikeren Friedrich Maximilian Klinger
File:Johann Adam Hiller.jpg|Dirigenten Johann Adam Hiller


*Abel Seyler («prinsipal»)
*Friedrich Maximilian Klinger (dramatiker)
*Friederike Sophie Seyler, tidligere Hensel (skuespiller)
*Johann Adam Hiller (dirigent)
*Christian Gottlob Neefe (dirigent)
*Georg Anton Benda (komponist)
*Anton Schweitzer (dirigent)
*Konrad Ekhof (skuespiller)
*Christoph Martin Wieland (librettist)
*Heinrich Leopold Wagner (dramatiker, produsent, oversetter og advokat)

## Referanser


## Litteratur
*Thomas Bauman, *North German Opera in the Age of Goethe*, 1985
Nasjonalteateret i Hamburg

**Nasjonalteateret i Hamburg** (formelt kalt **Hamburgische Entreprise**) var et teater i Hamburg som eksisterte fra 1767 til 1769. Det var det første forsøket på å etablere et tysk nasjonalteater, og hadde Det Kongelige Teater i København og Ludvig Holbergs tanker om «nasjonalteateret» som forbilde. Teateret er særlig kjent for å ha ansatt Gotthold Ephraim Lessing som verdens første dramaturg; Lessings arbeid ved Hamburgische Entreprise munnet ut i skriftet *[[Hamburgische Dramaturgie]]*, som definerte og navnga faget dramaturgi.

Hamburgische Entreprise var eid av en gruppe forretningsmenn i Hamburg, hovedsakelig av den tidligere valutaspekulanten Abel Seyler og hans kompanjonger. Seyler brukte hele sin resterende formue på driften av teateret. Da midlene var slutt måtte teateret stenge, og Seyler grunnla dets faktiske etterfølger, Seylersche Schauspiel-Gesellschaft.

## Referanser


## Litteratur
*Roger Bauer, Jürgen Wertheimer: *Das Ende des Stegreifspiels, die Geburt des Nationaltheaters. Ein Wendepunkt der Geschichte des europäischen Dramas*. München: Fink 1983. ISBN 3-7705-2008-4
Johannes Dürr

**Johannes Dürr** (født 12. mars 1987) er en østerriksk tidligere skiløper.

## Karriere
Dürr tok i Junior-VM 2007 en fjerdeplass før han i militært VM 2007 tok en syvendeplass med Østerrikes lag. I VM 2011 i Oslo tok han 64.-plass på 50 kilometeren. I VM 2013 ble han nummer 15 på 30 km duatlon og nummer 43 på 15 km fri teknikk.

### Dopingskandaler
Kvelden før femmila i OL i Sotsji ble det offentliggjort at Dürr hadde avlagt en positiv A-prøve for EPO under OL. Dagen etter uttalte han at det ikke var noe poeng for ham å vente på en B-prøve, og at han innrømmet bruk. Han ble senere diskvalifisert fra alle konkurranser siden september 2013. Det innbefattet Tour de Ski 2013/14 der Dürr kom på bestetid på femte etappe, 35 km jaktstart og på den avsluttende 9 km jaktstart opp slalåmbakken i Val di Fiemme. Dürr ble også diskvalifisert fra tredjeplassen sammenlagt. Den østerrikske påtalemyndighet henla straffesaken mot ham da det var hans første lovbrudd og han ikke hadde distribuert dopingmidler til andre idrettsutøvere. Han ble utestengt fra idretten i to år.

Dürr ønsket å gjenoppta sin langrennskarriere etter å ha sonet sin utestengelse, men ble ikke tatt veldig hjertelig imot av konkurrentene. Særlig Petter Northug som hadde blitt ettertrykkelig satt på plass av Dürr på den avsluttende etappen i Tour de Ski 2013/14, ga klar beskjed om at østerrikeren ikke var velkommen.

I januar 2019 sendte den tyske TV-kanalen ARD dokumentaren *En skiløpers dopinghistorie* om Dürr der han åpner opp om karrièren, doping og utestengelsen. Sammen med Martin Prinz skrev han boken *Der Weg zurück: Eine Sporterzählung* (*Veien tilbake: En sportshistorie*) som ble utgitt 21. januar 2019. Her skrev han også om sine reaksjoner på Northugs utbrudd mot ham.

5. mars 2019 ble Dürr pågrepet i Innsbruck som en del av aksjonen som ble kalt Operasjon Årelating, mistenkt for brudd på det østerrikske antidopinglovverket. Pågripelsen skal ha hatt sammenheng med dopingsaken under Ski-VM i Seefeld der Dürr skal ha spilt en nøkkelrolle. I oktober 2019 ble han utestengt på livstid fra skisporten.

## Referanser


## Eksterne lenker
* 
* 
* *[https://tv.nrk.no/program/KOID20002919/en-skiloepers-dopinghistorie En skiløpers dopinghistorie]* – En dokumentar om Johannes Dürr på NRK TV.
Herri Alderdi Sozialista Iraultzailea

**Herri Alderdi Sozialista Iraultzailea** (HASI) var et baskisk undergrunnsparti regnet som den væpnede separatistorganisasjonen ETAs politiske fløy. Det ble stiftet 3. juli 1977 etter en sammenslåing av partiene Herriko Alderdi Sozialista (EHAS) og Eusko Sozialistak (ES).

Partiet var aldri lovlig registrert og stilte til valg gjennom Herri Batasuna. Partiet var et ledende medlem av Koordinadora Abertzale Sozialista (KAS).

20. november 1984 ble HASI-leder Santiago Brouard drept i et attentat utført av den paramilitære organisasjonen GAL.

HASI ble oppløst i 1992.

## Se også
*Herriko Alderdi Sozialista (EHAS)
*Koordinadora Abertzale Sozialista (KAS)
*Den baskiske nasjonale frigjøringsbevegelsen

## Referanser
Østerelva (Fredrikstad)

**Østerelva** er et av Glommas to elveløp gjennom Fredrikstad kommune i Østfold fylke, som munner ut i Oslofjorden. I Glommas nedre løp deles elven ved øyene Isegran og Kråkerøy, hvorav hovedløpet går langs østsiden av Kråkerøy, og et sideløp langs vestsiden av Kråkerøy, se Vesterelva.

## Referanser
Hamburgische Dramaturgie

***Hamburgische Dramaturgie*** er et innflytelsesrikt verk om drama av Gotthold Ephraim Lessing, skrevet mellom 1767 og 1769. Verket definerte og navnga det nye faget dramaturgi. Det var ikke opprinnelig tenkt som en enhetlig bok, men som en serie av teateranmeldelser, som Lessing skrev mens han jobbet som verdens første dramaturg ved «Nasjonalteateret i Hamburg», *[[Hamburgische Entreprise]]*.

Idéen om å la Lessing kritisere deres eget arbeid var det Johann Friedrich Löwen som hadde, og teaterets viktigste eier og drivkraft Abel Seyler gikk i begynnelsen motvillig med på idéen, men ble senere meget entusiastisk over prosjektet.

## Referanser


### Litteratur
* Originaltekst
Berg skole (Våle)

**Berg skole** var en folkeskole på Berg i daværende Våle kommune i Vestfold. Skolen ble nedlagt rundt 1968.

## Referanser
Galbmielva

**Galbmielva** (lulesamisk: *Gálmmejåhkå*, også skrevet *Galbmejohka*) er en sideelv til Sjønståelva i Fauske kommune, Nordland, og del av Sulitjelmavassdraget. Elva er 9,51 kilometer lang. 

## Elvas løp
Elva har sitt utspring fra Stormfjellet, nord for Langvatnet i Sulitjelma. Elva renner i vestlig retning over mesteparten av sitt løp. Sør for Galmitind snur den mot sør og faller bratt ned mot Sjønstådalen. Den renner ut i Hellarmovatnet før den fortsetter ut i Langvasselva, som er betegnelse på den øvre delen av Sjønståelva.

## Konsesjonssøknad
Det er i 2013 søkt konsesjon for utbygging av Galbmejohka kraftverk, som vil utnytte et fall på 497 meter. Inntaket er planlagt på 635 moh. Masser fra tunnelsprenging og -boring er planlagt deponert like ovenfor kraftstasjonen og i eksisterende steinbrudd ved Sjønstå. Installert effekt vil bli på ca. 5 MW. Etter planene vil årsproduksjon være på 18,3 GWh. Utbyggingen vil føre til redusert vannføring på en  meter lang strekning i Galbmielva. Det er planlagt å slippe en minstevannføring på 232 l/s i sommersesongen og 17 l/s i vintersesongen. I konsesjonssøknaden er tiltaket beskrevet som middels negativ konsekvens for reindrift, redusere verdien av elva som element i landskapet noe og ikke ha innvirkning på kulturminner.

## Referanser
Oberon (Seyler)

***Oberon eller Alvekongen*** (*Oberon oder König der Elfen*), eller bare ***Oberon***, opprinnelig kalt ***Huon og Amanda*** (*Hüon und Amande*), er et romantisk syngespill i fem akter av Friederike Sophie Seyler, basert på diktet *[[Oberon (Wieland)|Oberon]]* av Christoph Martin Wieland, som selv bygget på *[[Huon de Bordeaux]]*, en fransk chanson de geste fra 1200-tallet. Tittelfiguren er henholdsvis ridderen Huon og alvekongen Oberon.

Den ble utgitt i «Flensburg, Schleswig og Leipzig» i Seylers dødsår 1789, og var dedisert til skuespilleren Friedrich Ludwig Schröder, en mangeårig venn og samarbeidspartner av Seyler og hennes ektemann, Abel Seyler, grunnleggeren av Seylersche Schauspiel-Gesellschaft.


File:Sophie Friederike Hensel.jpg|Friederike Sophie Seyler
File:Abel Seyler silhouette - Basel.svg|Abel Seyler


## Gieseckes versjon og innflytelse på ''Tryllefløyten''

Seylers libretto ble plagiert av Karl Ludwig Giesecke i operaen *Oberon*, som han skrev for Emanuel Schikaneders teatertrupp med musikk av Paul Wranitzky. Operaen *[[Tryllefløyten]]*, med en libretto av Schikaneder, bygget også i vesentlig grad på Gieseckes *Oberon*-libretto og dermed på Seyler, og mange av de samme skuespillerne spilte lignende roller.

Ifølge Peter Branscombe har det «lenge vært anerkjent at Giesecke, den navngitte forfatteren av Wranitzkys libretto, fortjener liten ære for en libretto som stort sett var et plagiat» og «Giesecke's *Oberon, König der Elfen* er neppe mer en mild revisjon av Seylers bok». Gieseckes versjon av Seylers *Oberon* var den første operaen fremført av Schikaneders trupp i deres nye teater og etablerte en tradisjon for eventyroperaer i truppen, som kulminerte med *Tryllefløyten* to år senere.

## Referanser


## Eksterne lenker
* [Fullversjon](http://commons.wikimedia.org/wiki/File:H%C3%BCon_und_Amande_(Oberon_oder_K%C3%B6nig_der_Elfen)_by_Friederike_Sophie_Seyler.pdf)
Våle skole

**Våle skole** var en folkeskole ved Våle prestegård i daværende Våle kommune i Vestfold. Skolen sto ferdig i 1878 og ble utvidet i 1908. Den ble nedlagt i 1955 da Kirkevoll skole sto ferdig.

## Referanser
Granheibekken

**Granheibekken** er en elv som renner ut i Langvatnet i Sulitjelma i Fauske kommune, Nordland, og del av Sulitjelmavassdraget. Elva starter ved Annavatnet ved Jakobsbakken og har sin opprinnelse i fjellområdene vest for dette stedet.

Det er i 2013 søkt konsesjon for utbygging av Granheibekken. Et kraftverk her vil utnytte et fall på 220 m med inntak 350 moh og kraftstasjonen 130 moh. Inntaksdammen blir 4 m høy og 16 m lang. Middelvannføringen vil bli 280 l/s ved inntaket. Kraftverket vil ha en installert effekt på 1,0 MW og skal etter planen produsere 2,7 GWh/år. Utbyggingen vil fraføre vann på en 1400 m lang elvestrekning i Granheibekken. Søker planlegger å sørge for en minstevannføring på 40 l/s sommerstid og 10 l/s vinterstid. I konsesjonssøknaden vurderes påvirkningen av landskapet til middels til stor negativ konsekvens og for kulturminner og kulturmiljø til liten til middels negativ.

## Referanser